страна по споразумението на консултации и методологическа помощ във връзка с прилагането на модерните електронни технологии в сферата на обществените поръчки;
 —
 укрепване на органите, на които е възложено да гарантират провеждането на последователна политика във всички области, свързани с обществените поръчки, и осъществяването на независимо и безпристрастно разглеждане (преглед) на решенията на възлагащите органи (вж. член 150, параграф 2 от настоящото споразумение).
 ПРИЛОЖЕНИЕ XXI-П КЪМ ГЛАВА 8
 ПРАГОВЕ
 (ЧЛЕН 149, ПАРАГРАФ 3)
 Праговете на стойността, упоменати в член 149, параграф 3, и за двете страни по споразумението са, както следва (1):
 а)
 133 000 EUR за обществени поръчки за доставки и услуги, възлагани от централните държавни органи, с изключение на обществените поръчки за услуги, както са определени в член 7, буква б), трето тире от Директива 2004/18/ЕО;
 б)
 206 000 EUR в случай на обществени поръчки за доставки и услуги, които не попадат в обхвата на буква а);
 в)
 5 150 000 EUR в случай на обществени поръчки и концесии за строителство;
 г)
 5 150 000 EUR в случай на поръчки за строителство в отрасъла на комуналните услуги;
 д)
 412 000 EUR в случай на поръчки за доставки и услуги в отрасъла на комуналните услуги.
 (1) Посочените в настоящото приложение прагове в евро следва да бъдат адаптирани в момента на влизане в сила на настоящото споразумение, за да се вземат предвид приложимите към същия момент прагове съгласно директивите на ЕС.
 ПРИЛОЖЕНИЕ XXII-А КЪМ ГЛАВА 9
 ГЕОГРАФСКИ ОЗНАЧЕНИЯ — ЗАКОНОДАТЕЛСТВО НА СТРАНИТЕ ПО СПОРАЗУМЕНИЕТО И ЕЛЕМЕНТИ ЗА РЕГИСТРАЦИЯ И КОНТРОЛ
 ЧАСТ А
 Законодателство на страните по споразумението
 Законодателство на Украйна
 Закон на Украйна от 16 юни 1999 г. за защита на правата върху наименования за произход на стоки и правилата за прилагането му.
 Закон на Украйна от 5 февруари 2006 г. относно гроздето и виното от грозде и правилата за прилагането му.
 Законодателство на ЕС
 Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни, и правилата за прилагането му.
 Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби на някои земеделски продукти („Общ регламент за ООП“), и правилата за прилагането му.
 Регламент (ЕО) No 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) No 1576/89 на Съвета, и правилата за прилагането му.
 Регламент (ЕИО) No 1601/91 на Съвета от 10 юни 1991 г. относно установяване на общи правила за определянето, описанието и представянето на ароматизирани вина, ароматизирани напитки на винена основа и ароматизирани коктейли от лозаро-винарски продукти, и правилата за прилагането му.
 ЧАСТ Б
 Елементи за регистрация и контрол на географските означения, посочени в член 202, параграфи 1 и 2 от настоящото споразумение
 1.
 Регистър на географските означения, защитени на съответната територия.
 2.
 Административна процедура, с която се удостоверява, че географските означения обозначават даден продукт като произхождащ от